MLL:n vanhempien nettipalvelusta pysyvä tukimuoto - Lifestyle - MTV.fi
MLL:n vanhempien nettipalvelusta pysyvä tukimuoto
Lifestyle > Digi Julkaistu 24.04.2004 14:25 (Päivitetty 03.05.2004 16:43)
Mannerheimin Lastensuojeluliiton Vanhempainnetistä saa apua ja vinkkejä lasten kasvatukseen.
Mannerheimin Lastensuojeluliitto (MLL) on avannut Vanhempainnetin jatkuvaan käyttöön. Internet-palvelun avulla lasten ja nuorten vanhemmille tarjotaan tukea arjen ongelmiin ajasta ja paikasta riippumatta. Vanhempainnetissä isät ja äidit voivat saada koulutetun vapaaehtoisen ihmisen apua lasten kasvatukseen.
Vanhempainnetti on kehitetty Raha-automaattiyhdistyksen projektirahoituksella. Palvelu oli tänä talvena muutaman viikon suljettuna, mutta on siis nyt avattu entistä ehompana.
Palvelu Vanhempainnetissä on luottamuksellista, ja yhteyttä voi ottaa nimettömänä. Lisäksi viestit välitetään päivystäjille salattua tietoliikenneyhteyttä pitkin.
Käy Mannerheimin Lastensuojeluliiton kotisivulla
Iskuja nettipiratismia vastaan Ruotsin toimittajat torjuivat välitysehdotuksen